Predkladacia správa

Stratégia rozvoja múzeí a galérií v Slovenskej republike do roku 2011 (ďalej len „stratégia rozvoja múzeí a galérií“) bola schválená uznesením vlády Slovenskej republiky č. 1078/2006 dňa 20. decembra 2006 ako strednodobý vládny materiál, ktorým sa odstránila absencia základného programového dokumentu v oblasti sústavy múzeí a galérií.
V zmysle úlohy B.3 uvedeného uznesenia je Ministerstvo kultúry Slovenskej republiky (ďalej len „ministerstvo kultúry“) povinné predložiť na rokovanie vlády kompletnú správu o stave realizácie stratégie rozvoja múzeí a galérií na základe hodnotiacich správ predložených jednotlivými rezortmi do 31. októbra 2009. 
Zámerom správy je podať vláde SR informáciu o stave napĺňania stanovených strategických cieľov vyplývajúcich zo stratégie rozvoja múzeí a galérií v polovici jej programového obdobia. Je zostavená z podkladov, ktoré ministerstvu kultúry poskytli ostatné rezorty zodpovedné za jej plnenie v termíne stanovenom uznesením vlády. Do správy sú začlenené aj správy o plnení cieľov, ktoré ministerstvu kultúry dodali aj vyššie územné celky.
            V zmysle čl. 10 ods. 6 písm. a) Smernice na prípravu a predkladanie materiálov na rokovanie vlády SR (schválená uznesením vlády SR č. 512/2001) nebol materiál predmetom medzirezortného pripomienkového konania.
Materiál nemá vplyv na verejné financie, zamestnanosť, stav životného prostredia a podnikateľské prostredie.